కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
Shakeela: రియల్ షకీలాతో రీల్ షకీలా.. వాస్తవ జీవితం ఇది
ఒకప్పుడు టాప్ హీరోలతో సమానంగా క్రేజ్ సంపాదించిన షకీలా.. హీరోయిన్‌గా ఎదగాలని ఆశపడిన ... చివరికి శృంగార తార‌గా ఎలా మారిందో ఇప్పటికే ఆమె పలు ఇంటర్వ్యూల్లో చెప్పారు. ఇప్పుడామె జీవిత కథ సినిమాగా రానుంది.
Samayam Telugu | Updated:
Oct 31, 2018, 03:52PM IST
Shakeela: రియల్ షకీలాతో రీల్ షకీలా.. వాస్తవ జీవితం ఇది
దక్షిణాది చిత్ర పరిశ్రమలో శృంగార తారగా ఇండస్ట్రీని ఓ ఊపు ఊపిన షకీలా 250 చిత్రాల్లో నటించి సత్తా చాటింది. ఒకప్పుడు టాప్ హీరోలతో సమానంగా క్రేజ్ సంపాదించిన షకీలా.. హీరోయిన్‌గా ఎదగాలని ఆశపడిన ... చివరికి శృంగార తార‌గా ఎలా మారిందో ఇప్పటికే ఆమె పలు ఇంటర్వ్యూల్లో చెప్పారు. ఇప్పుడామె జీవిత కథ సినిమాగా రానుంది.
ఇంద్ర‌జిత్ లంకేశ్ ద‌ర్శ‌క‌త్వంలో రూపొందుతున్న ఈ చిత్రంలో బాలీవుడ్ నటి రిచా చద్దా లీడ్ రోల్ పోషిస్తుంది. పాత్రలో పర్ఫెక్షన్ కోసం ఈ బ‌యోపిక్‌లో న‌టిస్తున్న రిచా స్వ‌యంగా షకీలాను క‌లిసి ఎన్నో విషయాల‌ని అడిగి తెలుసుకున్నారు. ఈ సందర్భంగా షకీలా మాట్లాడుతూ.. ‘బయోపిక్‌కి సంబంధించి నేను దర్శకుడికి ఎలాంటి నిబంధనలు పెట్టలేదు. నా కెరీర్, జీవితం గురించి ఉన్నది ఉన్నట్లుగా దర్శకుడికి చెప్పాను. నిజాలు దాచుకుంటే.. ఇక బయోపిక్‌ తీయడమెందుకు..? రిచాకి నాకు ఫిజికల్ సిమిలారిటి ఉంది. అంతేకాకుండా ఆలోచన విధానం కూడా మా ఇద్దరిదీ ఒకలానే ఉంటుంది. నా పాత్రని అర్థం చేసుకుని నటించగల నటి అని నేను నమ్ముతున్నా’ అని షకీలా వెల్లడించింది. ఈ చిత్రంలో ష‌కీలా కూడా ఓ ముఖ్య పాత్ర‌లో నటిస్తుండటం మరో విశేషం. మలయాళ నటుడు రాజీవ్‌ పిళ్లై షకీలా ప్రేమికుడు అర్జున్ పాత్ర‌లో కనిపించనున్నారు. హిందీ, మలయాళంతో పాటు తెలుగు, తమిళ భాషల్లో ఈ చిత్రాన్ని రూపొందిస్తున్నారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.